Document ID: /roh_data/filtered/fineweb-2-filterrobots_roh.jsonl.gz/11150

La musica è in stgazi cultural e la lingua dals sentiments. La musica e tradiziun vivida ed unescha generaziuns. Musica signifitgescha libertad, s'inventa adina puspè da nov e n'enconuscha nagins cunfins. La musica è service public.
Nus transmettain concerts al radio ed operas en la televisiun e purtain uschia eveniments emoziunals dapertut enturn. Nossas emissiuns reflecteschan la diversitad musicala en Svizra e noss partenadis da medias cun festivals da musica rinforzan lur derasaziun. Sin noss emetturs aud'ins musica da tut ils stils e geners sco musica da pop e rock, musica populara, jazz, operas e musica classica.
Nus purschain era trais portals da musica naziunals – mx3.ch, volksmusik.mx3.ch e neo.mx3.ch – che sa drizzan a musicist:as, amatur:as da la musica, student:as ed organisatur:as da concerts en Svizra ed a l'exteriur. La finamira da mx3.ch, volksmusik.mx3.ch e neo.mx3.ch è da promover il barat tranter musicist:as ed organisatur:as. Nus tgirain la redacziun da questas plattafurmas e garantin che musica da tut las regiuns linguisticas chattia regularmain la via en noss program da radio.